
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos sprendimo, kuriuo valstybės narės įgaliojamos dėl Europos Sąjungos interesų ratifikuoti Konvencijos dėl elektroninių nusikaltimų Antrąjį papildomą protokolą dėl glaudesnio bendradarbiavimo ir elektroninių įrodymų atskleidimo, projekto
(06438/2022 – C9‑0146/2022 – 2021/0383(NLE))
(Pritarimo procedūra)
Europos Parlamentas,
–	atsižvelgdamas į Tarybos sprendimo projektą (06438/2022),
–	atsižvelgdamas į Konvencijos dėl elektroninių nusikaltimų Antrojo papildomo protokolo dėl glaudesnio bendradarbiavimo ir elektroninių įrodymų atskleidimo projektą (14898/2021),
–	atsižvelgdamas į Tarybos prašymą dėl pritarimo, pateiktą pagal Sutarties dėl Europos Sąjungos veikimo 16 straipsnį, 82 straipsnio 1 dalį ir 218 straipsnio 6 dalies antros pastraipos a punkto v papunktį (C9‑0146/2022),
–	atsižvelgdamas į Darbo tvarkos taisyklių 105 straipsnio 1 ir 4 dalis ir į 114 straipsnio 7 dalį,
–	atsižvelgdamas į Pilietinių laisvių, teisingumo ir vidaus reikalų komiteto rekomendaciją (A8‑0000/2023),
1.	nepritaria Tarybos sprendimo projektui;
2.	paveda Pirmininkei informuoti Tarybą, kad Konvencijos dėl elektroninių nusikaltimų Antrasis papildomas protokolas dėl glaudesnio bendradarbiavimo ir elektroninių įrodymų atskleidimo negali būti ratifikuotas;
3.	paveda Pirmininkei perduoti Parlamento poziciją Tarybai, Komisijai, valstybių narių vyriausybėms ir parlamentams ir Europos Tarybai.

